LGBT: બાયસેક્સ્યુઅલ છોકરીઓની મુશ્કેલી કેમ વધી જાય છે?\nસોનલ જ્ઞાની

બિયર્કે જે કહ્યું એ કેટલાક લોકો માટે થોડું 'અર્થહીન' હોઈ શકે છે, પરંતુ અહીં તેમનો ઇશારો 'બાયસેક્સ્યુઆલિટી' તરફ હતો.

જે લોકો પુરુષ અને મહિલા બંને સાથે યૌનઆકર્ષણ અનુભવે છે તેમને બાયસેક્સ્યુઅલ કહેવાય છે.

જ્યારે આપણે એલજીબીટીક્યુઆઈ સમુદાયની વાત કરીએ ત્યારે તેમાં સામેલ 'બી'નો અર્થ બાયસેક્સ્યુઅલ થાય છે.

એક છોકરીનું બાયસેક્સ્યુઅલ હોવું

ગરિમા

દિલ્હીમાં રહેતાં 26 વર્ષીય ગરિમા પણ પોતાને બાયસેક્સ્યુઅલ માને છે. તેઓ છોકરીઓ અને છોકરાઓ બંનેમાં સરખું યૌનઆકર્ષણ અનુભવે છે અને બંનેને ડેટ કરી ચૂક્યાં છે.

ગરિમા કહે છે, "જ્યારે મેં પહેલી વાર એક છોકરીને કિસ કરી ત્યારે મને એ ક્ષણ એટલી ખૂબસૂરત લાગી કે પહેલી વાર કોઈ છોકરાને કિસ કરતા લાગી હતી. મને લાગ્યું કે આ આટલું સહજ છે તો લોકો તેને અકુદરતી કેમ કહે છે!"

ગરિમાએ પોતે તો બહુ સરળતા અને નીડરતાથી સ્વીકારી કરી લીધો હતો, પરંતુ આ અન્યને સમજાવવામાં તેમના માટે એટલું જ મુશ્કેલ હતું.

તેઓ કહે છે, "આપણા સમાજમાં છોકરીઓને પોતાની સેક્સ્યુઆલિટી જાહેર કરવી ઘણી મુશ્કેલ હોય છે. તમારી પાસે એવા વર્તનની અપેક્ષા રખાય છે, જેમ કે તમારામાં યૌનઇચ્છાઓ નથી. એવામાં તમારી છોકરા અને છોકરી બંનેને પસંદ કરવાની વાત તો લોકો બિલકુલ સ્વીકાર કરી શકતા નથી."

ગરિમાને છોકરીઓ કિશોરાવસ્થાથી જ સારી લાગતી હતી, પરંતુ તેઓ આ અંગે વધુ વિચારી શક્યાં નહોતાં.

સમલૈંગિક

તેઓ કહે છે, "આપણી આસપાસના માહોલમાં કોઈ તરફ સેક્સ્યુઆલિટીનો ન તો ઉલ્લેખ થાય છે અને ન કોઈ ચિત્રણ. ફિલ્મો અને કહાણીઓથી લઈને જાહેરાતો સુધી, દરેક જગ્યાએ માત્ર એક મહિલા અને પુરુષને સાથે જ દેખાડવામાં આવે છે. આથી આપણે એ માની લઈએ છીએ કે એ જ સાચું છે અને નૉર્મલ છે."

કૉલેજના પહેલા વર્ષમાં આવતાંઆવતાં ગરિમા એલજીબીટીક્યુ સમુદાય અંગે ઘણુંબધું વાંચી ચૂક્યાં હતાં. 

તેઓને એ પણ ખબર પડી ગઈ હતી કે છોકરાઓ અને છોકરીઓ બંનેથી આકર્ષિત થવું નૉર્મલ છે. દરમિયાન પોતાના પહેલા બૉયફ્રેન્ડથી બ્રૅકઅપ થયા બાદ તેઓએ એક છોકરીને ડેટ કરવાનું શરૂ કર્યું અને ત્યારે તેઓ પોતાની સેક્સ્યુઆલિટીને સ્વીકાર કરી શક્યાં.

જોકે ગરિમા ફરી કહે છે કે એક સંકુચિત સમાજમાં કોઈ છોકરીએ બાયસેક્સ્યુઅલ ઓળખ સાથે જીવવું સરળ નથી.

બહારની દુનિયા તો ઠીક, એલજીબીટી સમુદાયમાં બાયસેક્સ્યુઅલ લોકોને લઈને અનેક શંકાઓ અને ખોડી અવધારણાઓ છે.

આથી તેઓને સમુદાયમાં ઘણા પ્રકારના ભેદભાવનો શિકાર થવું પડે છે.

વફાદારી અને ચરિત્ર પર...\n\ntl;dr:
આઇસલૅન્ડનાં જાણીતાં પૉપગાયિકા બિયર્કે એક વાર કહ્યું હતું, "મને લાગે છે કે પુરુષ અને મહિલામાંથી કોઈ એકની પસંદગી કરવી એ કેક અને આઇસક્રીમમાંથી કોઈ એકને પસંદ કરવા જેવું છે. તેના અલગઅલગ પ્રકારના ફ્લેવર ઉપલબ્ધ હોવા છતાં બધાને ટ્રાય ન કરવું એ મૂર્ખામી હશે."